Diari Oficial de la Generalitat Valenciana


Sumari del DOGV 9853, del 21-05-2024 (2024/4546)

Extracte de la Resolució de 10 de maig de 2024, del vicerectorat d'innovació i transferència de la Universitat de València, per la qual es convoca la XI edició del concurs 5UCV StartUp, en compliment de la resolució de la Conselleria d'Economia Sostenible, Sectors productius, Comerç i Treball de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4546


Data del document
:   10-05-2024

Organisme emissor
:   Universitat de València

Tipus de document
:   Extracte

Correcció d'errades

 Descriptors 

:   * Universitat de València

Extracte de la Resolució de 10 de maig de 2024, del vicerectorat d'innovació i transferència de la Universitat de València, per la qual es convoca la XI edició del concurs 5UCV StartUp, en compliment de la resolució de la Conselleria d'Economia Sostenible, Sectors productius, Comerç i Treball de la Generalitat Valenciana. [2024/4546]  
BDNS (Identif.): 761774  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/761774)  
  
Primer. Beneficiaris  
Categoria STARTUP:  
Hi pot participar en aquesta categoria qualsevol microempresa i/o pime que tinga la seu social a la Comunitat Valenciana, amb activitat comercial i una antiguitat màxima de tres anys respecte a la data límit de presentació de la documentació a aquest concurs, en la qual almenys un dels socis fundadors ha de ser estudiant, egressat o titulat de la Universitat de València.  
S'hi poden presentar empreses amb forma societària mercantil, i també empresaris individuals.  
Categoria JUNIOR:  
La participació en aquesta categoria pot ser de manera individual o col·lectiva.  
Hi pot participar qualsevol emprenedor o emprenedors amb un projecte empresarial que encara no estiga constituït com a empresa (ni forma societària mercantil, ni empresari individual), en la qual almenys un dels integrants de l'equip ha de ser estudiant, egressat o titulat de la Universitat de València.  
Els guanyadors d'anteriors edicions es poden presentar al concurs sempre que ho facen amb propostes d'idees diferents a les de l'edició en què van participar o ho facen en una categoria diferent a la que es van presentar anteriorment.  
  
Segon. Objecte  
Aquesta convocatòria va dirigida a seleccionar les millors candidatures de la Universitat de València per a optar als premis del concurs 5UCV STARTUP, l'objectiu del qual és premiar les millors iniciatives emprenedores i trajectòries empresarials de triple impacte entre totes les propostes seleccionades per les cinc universitats públiques de la Comunitat Valenciana.  
  
Tercer. Bases reguladores  
La convocatòria està publicada en la URL:  
https://links.uv.es/campusgva/5UCV/convocatoria/val/2024  
  
Quarta. Quantia  
La Universitat de València aporta, per al finançament dels premis, una quantia màxima de 3.500 €, amb càrrec al capítol IV de la classificació econòmica de la despesa, a la clau orgànica 0631885378 i clau específica 55469415 del seu pressupost per al 2024.  
Aquesta convocatòria és finançada per la Conselleria de Conselleria d'Innovació, Indústria, Comerç i Turisme en el marc del projecte CAMPUS 5UCV: Campus de l'Emprenedoria Innovadora i Sostenible de les cinc universitats públiques de la Comunitat Valenciana.  
  
Cinqué. Termini de presentació de sol·licituds  
El termini de presentació de sol·licituds i de la resta de la documentació requerida comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 7 de juliol de 2024.  
  
València, 10 de maig de 2024.- La vicerectora d'Innovació i Transferència (p. d.de la rectora, DOGV 30.05.2022): Rosa María Donat Beneito.